Ruhakana Ruganda

**Livingstone Ruhakana Rugunda** oba Ndugu nga bwatera okuyitibwa. Musajja munna Uganda omusawo omutendeke ate nga era  munnabyabufuzi omugundiivu eyaliko  ssabaminisita wa Yuganda okuva mu 2014 okutuuka 2021 nga tannafuuka ssabaminisita era yali aweerezzaako mu bifo ebyenjawulo mu gavumenti  ya  pulezidenti wa Uganda ow'omwenda General Yoweri Museveni eyakwata obuyinza mu mwaka1986. Ebifo bino byeyaweerezamu mulimu okukola nga minisita avunanyizibwa ku nsonga z'amawanga amalala okuva 1994 okutuusa 1996,  minisita  ow'ensonga z'omunda muggwanga okuva  2003 okutuuka 2009. Oluvannyuma yaliko omukiise wa Uganda   ow'enkalakkalira mu mukago gwa mawanga amagatte  okuva  2009 okutuusa  2011  era  minisita w'ebyobulamu wakati wa 2013  okutuuka 2014.

Yalondebwa okubeera ssabaminisita wa Uganda  nga 18 Sebutemba 2014 okutuuka 21 ogw'omukaaga 2021.Ono okutuuka ku buvunaanyizibwa buno yaddira  Amama Mbabazi  mu bigere oluvannyuma lw'okusuulibwa omukulembeze wa Uganda Yoweri Museveni . era nga bweyanyuka obuweereza buno yasikirwa omukyala Robinah Nabbanja Musaafiiri.

## Obuzaale bwe n'emisomo gye
Ruhakana Rugunda  yazaalibwa mu disitulikiti y'eKabale  mu bugwanjuba bwa Uganda nga 7 Novemba 1947. Mu buto Rugunda  yatuulanga nasomera kitaawe  Surumani Rugunda empapula zamawulire ,era bweyakula kino kyamuleetera okwagala okwenyigira mu by'obufuzi . Rugunda yasomera  Kigezi High School  ne  Busoga College Mwiri  gye yaweereza nga omukulembeze wa bayizi bonna nga tanneegatta ku Makerere University Medical School  n'oluvannyuma University of Zambia gye yasomera eddagala , natikkirwa diguli mu  Bachelor of Medicine and Bachelor of Surgery. Oluvannyuma yasomera ku  University of California, Berkeley naafuna diguli eyookubiri mu Master of Science in public health.

Nga tannayingira byabufuzi bya Uganda, Rugunda yakola nga  medical officer mu Zambia, omusawo mu disitulikiti ya Columbia General Hospital mu  Washington, D. C., ne ku Kenyatta National Hospital e Nairobi, Kenya.

## Eby'obufuzi
Ng'asoma ku Makerere University mu  Uganda, Rugunda,yali asinga kumanyibwa nga  "Ndugu" (kyalu Swahili  ekitegeeza "muganda wange ") , yaweerezanga pulezidenti wa National Union of Students of Uganda (NUSU), ekibiina kya bavubuka  eky'obufuzi. Nga munnabyabufuzi omuvubuka, Rugunda yali kitundu ku Uganda People's Congress (UPC)  era kigambibwa yali kulusegere nnyo olwa pulezidenti  Apollo Milton Obote.Ebimu ku bibuuzo ebyamubuuzibwa nga tanaffa , Obote yannyonnyola lwaki  Rugunda yafunamu obutategeeregana ne  Yoweri Museveni n'ekibiina ki National Resistance Movement. Rugunda yali omu kwabo abatono abaali Obote beyalaba  abali ab'okukulembera ekibiina wamu n'eggwanga.

Mu 1985  yasisinkanaabakulembeze bannayuganda National Resistance Movement (NRM) ku  inn "Zum grünen Jäger"mu  Unterolberndorf, Austria, mu lukiiko lw'okukwatagana mu bubba okwogera ku nteekateeka z'obufuzi ez'okununula  Uganda. Museveni bweyatwala obuyinza mu 1986, Rugunda yafuna obukulembeze obw'enjawulo obw'obwomuddiringanwa : yali minisita w'eby'obulamu okuva 1986  okutuuka  1988, minisita w'emirimu , entambula n'empuliziganya okuva  1988 okutuuka 1994,minisita w'ensonga z'ebweru okuva  1994 okutuuka 1996, minisita w'amawulire okuva  1996 okutuuka 1998,minisita w'bwa pulezidenti  okuva  1998 okutuuka 2001, minisita w'amazzi , ettaka n'obutonde okuva  2001 okutuuka  2003,  ne minisiter w'ensonga z'omuggwanga munda okuva  2003 okutuusa  2009.

Yaweerezaako nga ssentebe w'olukiiko lwa NRM olulonzi, nga omubaka wa palamenti owa munisipaali y'e Kabale  era yaweereza nga  pulezidenti w'olukiiko olufuzi olwa  United Nations Environment Program (UNEP).Mu Julayi 2006, Rugunda  yakulemberamu ttimu ya Uganda okuteesa ne  Juba okussaawo emirembe n'aksbinja  kabayeekera aka  Lord's Resistance Army.

Mu mwezi ogusooka 2009, yalondebwa nga omukiise wa Uganda ow'enkalakkalira mu mukago gwa mawanga amagatte . Mu  kiseera kyekimu ekifo kyalinnyisibwa nadda ku ddala ly'o bwaminisita mu Uganda. Yaweerezaako nga pulezidenti w'olukiiko olukuumi mu  Julayi 2009 ne mu  Octoba 2010 olukiiko olukuumi lwe lwali olw'ekkekwa  okumala emyaka 2.

Rugunda yalondebwa nga Katikkiro nga 18 Septemba 2014.

## Obulamu bwe

Rugunda  yawasa Jocelyn Rugunda  era nga bazadde ba baana abalenzi 4 .Mu biseera bye eby'eddembe anyumirwa okusoma, okuzannya tenisi n'omweso.

## Na bino

* Palamenti ya Uganda
* Olukiiko llw'eggwanga  Uganda 
* Disitulikiti y'e Kabale 

## Ebijuliziddwamu

## External links

* Full List of Cabinet Ministers May 2011
* Museveni’s New Cabinet List At 6 June 2016